SET ปิดเช้าพุ่งกระฉูด 21 จุด ลุ้นเม็ดเงินไหลเข้าระบบ หลังสหรัฐฯคลอดเกณฑ์กระตุ้นเศรษฐกิจ
SET ปิดเช้าพุ่งกระฉูด 21 จุด ลุ้นเม็ดเงินไหลเข้าระบบ หลังสหรัฐฯคลอดเกณฑ์กระตุ้นเศรษฐกิจ โดยดัชนีช่วงเช้าปิดที่ระดับ 1,342.75 จุด เพิ่มขึ้น 20.74 จุด หรือ 1.57% มูลค่าการซื้อขาย 3.57 หมื่นล้านบาท
11 ส.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,342.75 จุด เพิ่มขึ้น 20.74 จุด หรือ 1.57% มูลค่าการซื้อขาย 3.57 หมื่นล้านบาท
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวชึ้นค่อนข้างมาก และมากกว่าคาด ตามตลาดต่างประเทศ ที่มีความหวังมาตรการกระตุ้นเศรษฐกิจรอบใหม่ของสหรัฐฯ หลังจากที่ประธานาธิบดีโดนัลด์ ทรัมป์ ได้ลงนามในคำสั่งให้ขยายระยะเวลาในการให้เงินช่วยเหลือผู้ว่างงานจนถึงช่วงสิ้นปีนี้ในอัตรา 400 ดอลลาร์ต่อสัปดาห์ จึงน่าจะมีแรงผลักดันต่อเนื่อง ทำให้คาดหวังจะมีเม็ดเงินจำนวนมากที่จะเข้าระบบ โดยสุดสัปดาห์นี้คาดจะมีความคืบหน้าเกี่ยวกับเรื่องดังกล่าว หลังจากที่ทำเนียบขาวอยู่ระหว่างเจรจากับสภาคองเกรสอีกครั้ง
อย่างไรก็ดี ตลาดยังมีความกังวลเกี่ยวกับการเจรจาข้อตกลงการค้าระหว่างสหรัฐและจีนในปลายสัปดาห์นี้ ขณะที่ในประเทศ กังวลกรณีทางการจะมีการจัดการกับผู้ชุมนุมที่เรียกร้องแก้ไขรัฐธรรมนูญอย่างไร
สำหรับแนวโน้มตลาดช่วงบ่ายนี้คาดว่าตลาดยังเคลื่อนไหวอยู่ในแดนบวกได้ต่อเนื่อง แต่ Upside เหลือน้อย เพราะปรับตัวขึ้นไปค่อนข้างมาก
พร้อมให้แนวต้านไว้ที่ 1,345 -1,350 จุด แนวรับให้ไว้ที่ 1,330 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT    มูลค่าการซื้อขาย  3,259.15 ล้านบาท  ปิดที่  53.25 บาท  เพิ่มขึ้น  4.25 บาท
MINT   มูลค่าการซื้อขาย  2,484.83 ล้านบาท  ปิดที่  20.30 บาท  เพิ่มขึ้น  2.00 บาท
PTT    มูลค่าการซื้อขาย  1,423.42 ล้านบาท  ปิดที่  38.00 บาท  เพิ่มชึ้น  0.25 บาท
NER    มูลค่าการซื้อขาย  1,319.62 ล้านบาท  ปิดที่   4.10 บาท  เพิ่มขึ้น  0.16 บาท
STGT   มูลค่าการซื้อขาย  1,068.92 ล้านบาท  ปิดที่  86.50 บาท  ลดลง   2.00 บาท